**Дзмітрый Алісейка** (нар. 28 жніўня 1992, Бабруйск) — беларускі футбаліст, абаронца клуба «Астравец».

Клубная кар’ера
---------------

Выхаванец бабруйскай СДЮШАР-5, доўгі час выступаў за дубль мінскага «Дынама», але так і не дэбютаваў у аснове. Сезон 2012 правёў у арэндзе ў жодзінскім «Тарпеда-БелАЗ». Гуляў за дубль, за асноўную каманду правёў толькі 1 матч.

У сакавіку 2013 года перайшоў у гродзенскі «Нёман». У гродзенскім клубе стаў часцей з’яўляцца на полі, хоць звычайна выхадзіў толькі ў канцы матча.

У сакавіку 2014 года быў аддадзены ў арэнду ў «Слуцк». Спачатку знаходзіўся на лаўцы запасных, але неўзабаве замацаваўся ў асноўным складзе слуцкага клуба на пазіцыі правага абаронцы. Праявіў сябе як выдатны выканаўца штрафных удараў, з якіх забіў 4 мячы ў сезоне 2014.

У снежні 2014 года быў выкуплены слуцкім клубам у «Нёмана» і заключыў са «Слуцкам» кантракт на два гады. На працягу двух гадоў заставаўся асноўным іграком случан. У снежні 2016 года пакінуў слуцкі клуб.

Неўзабаве пасля зыходу са «Слуцка» падпісаў трохгадовы кантракт з брэсцкім «Дынама». У першай палове сезона 2017 быў асноўным правым абаронцам каманды, пасля стаў чаргавацца ў складзе з Алегам Верацілам. У студзені 2018 года па пагадненні бакоў разарваў кантракт з «Дынама».

Пасля зыходу ў брэсцкага клуба стаў трэніравацца разам з «Іслаччу», і ў лютым 2018 года падпісаў кантракт. Звычайна выхадзіў у стартавым складзе каманды, аднак часам заставаўся на лаўцы запасных. У студзені 2019 года па заканчэнні кантракта пакінуў «Іслач» і неўзабаве стаў іграком расійскага клуба «Хімкі». У сезоне 2018/19 трывала з’яўляўся ў стартавым складзе расійскай каманды, аднак у пачатку сезона 2019/20 страціў месца ў аснове.

У жніўні 2019 года разарваў кантракт з «Хімкамі» і ў хуткім часе стаў іграком жодзінскага «Тарпеда-БелАЗ». У 2019 годзе трывала з’яўляўся ў стартавым складзе жодзінцаў, а ў сезоне 2020 пераважна заставаўся на лаўцы запасных. У студзені 2021 года па заканчэнні кантракта пакінуў «Тарпеда-БелАЗ».

У студзені 2021 года стаў трэніравацца з «Мінскам» і ў лютым падпісаў пагадненне з клубам. Спачатку трывала гуляў у стартавым складзе каманды, але са жніўня амаль перестаў з’язляцца на полі. У снежні 2021 года па заканчэнні кантракта пакінуў сталічны клуб.

У пачатку 2022 года некоторы час трэніраваўся з «Тарпеда-БелАЗ», а ў сакавіку стаў іграком «Астраўца», дзе пастаянна гуляў у стартавым складзе. У снежні 2022 года па пагадненні бакоў пакінуў «Астравец», аднак у пачатку 2023 года зноў пачаў трэніравацца з камандай і ў сакавіку падоўжыў пагадненне з клубам.

Міжнародная кар’ера
-------------------

Выступаў за моладзевую зборную Беларусі.

1 чэрвеня 2017 года дэбютаваў за нацыянальную зборную Беларусі, правёўшы на полі другі тайм таварыскага матча супраць Швейцарыі (0:1).

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2020

* Беларусь Уладальнік Кубка Беларусі: 2017

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2007 | дубль | Дынама (Мінск) | Беларусь | 1 | 0 |
| 2008 | дубль | Дынама (Мінск) | Беларусь | 1 | 0 |
| 2009 | дубль | Дынама (Мінск) | Беларусь | 17 | 0 |
| 2010 | дубль | Дынама (Мінск) | Беларусь | 14 | 1 |
| 2011 | дубль | Дынама (Мінск) | Беларусь | 5 | 0 |
| 2011 | Д3 | Дынама-2 | Беларусь | 7 | 0 |
| 2012 | Д1 | Тарпеда-БелАЗ | Беларусь | 1 | 0 |
| 2013 | Д1 | Нёман | Беларусь | 15 | 0 |
| 2014 | Д1 | Слуцк | Беларусь | 27 | 5 |
| 2015 | Д1 | Слуцк | Беларусь | 26 | 1 |
| 2016 | Д1 | Слуцк | Беларусь | 23 | 2 |
| 2017 | Д1 | Дынама (Брэст) | Беларусь | 19 | 2 |
| 2018 | Д1 | Іслач | Беларусь | 21 | 0 |
| 2018/19 (2) | Д2 | Хімкі | Расія | 12 | 0 |
| 2019/20 (пач.) | Д2 | Хімкі | Расія | 2 | 0 |
| 2019 (2) | Д1 | Тарпеда-БелАЗ | Беларусь | 10 | 0 |
| 2020 | Д1 | Тарпеда-БелАЗ | Беларусь | 6 | 0 |
| 2021 | Д1 | Мінск | Беларусь | 18 | 2 |
| 2022 | Д2 | Астравец | Беларусь | 24 | 3 |
|

Зноскі
------

1. ↑  Dmitri Aliseyko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Dmitry Aliseiko // FBref.com<a href='https://wikidata.org/wiki/Track:Q56239490'></a>
3. ↑
4. ↑  Гродненский «Неман» подписал контракты с тремя футболистами Архівавана 4 сакавіка 2016.
5. ↑  "Неман" расстался с тремя футболистами
6. ↑  «Слуцк» продлил контракты с Алисейко, Лесько и Бобко
7. ↑  Алисейко, Глебко, Перепечко и Куган расторгли контракты со "Слуцком"
8. ↑  Алисейко подписал контракт с "Динамо" (Брест)
9. ↑  Брестское "Динамо" подтвердило расставание с Алисейко
10. ↑  Дмитрий Алисейко подписал контракт с "Ислочью"
11. ↑  Алисейко покинул "Ислочь"
12. ↑  Белорусский защитник перешел в клуб российской ФНЛ
13. ↑  "Химки" расстались с Алисейко
14. ↑  Алисейко перешел в "Торпедо-БелАЗ"
15. ↑  Алисейко и Щербо покинули "Торпедо-БелАЗ"
16. ↑  Дмитрий Алисейко перешел в "Минск"
17. ↑  Сергей Игнатович и еще четыре игрока расстались с "Минском"
18. ↑  "Островец" объявил о подписании Алисейко
19. ↑  Алисейко и Сарока покинули "Островец" (руск.).  football.by (15 снежня 2022). Праверана 16 снежня 2022.
20. ↑  Алисейко и Сарока подписали новые соглашения с "Островцом" (руск.).  football.by (3 сакавіка 2023). Праверана 16 сакавіка 2023.

Спасылкі
--------

* Профіль на афіцыйным сайце «Нёмана» (руск.)
* Профіль на сайце *kick-off.by* (руск.)

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · teams.by · Transfermarkt (ігрок) · Прэсбол · УЕФА |